Կապույտ մորուքը (Ամելի Նոթոմբ)

Կապույտ մորուքը (), բելգիացի գրող Ամելի Նոթոմբի քսանմեկերորդ վեպը, որը գրել է 2012 թվականին, ֆրանսերեն։ «Կապույտ մորուք» վեպում Ամելի Նոտոմբը վերաշարադրել է Շառլ Պեռոյի հայտնի «Կապույտ մորուքը» հեքիաթը։ Վեպում առկա են մահվան, սպանության, սիրո և բազմակնության թեմաներ։

2023 թվականին գիրքը Newmag հրատարակչությունում հրատարակվել է հայերեն, շնորհանդեսը տեղի է ունեցել նույն թվականի սեպտեմբերի 9-ին՝ «Ֆրանսիական գրքի փառատոն» միջոցառման ընթացքում։

Սյուժե 
Բելգիայից ժամանած քսանհինգամյա ուսուցչուհի Սատուրնինան բնակարան է փնտրում Փարիզում։ Նրա ուշադրությունը գրավում է մի գովազդ՝ կենտրոնում շատ էժան վարձով է տրվում ընդարձակ սենյակ։ Նա հիացած գնում է նշված հասցեով և պարզում, որ տան տերը շատ տարօրինակ տղա է։ Սատուրնինեն ստիպված է լինում ապրել տանտիրոջ հետ և ընդունել նրա պայմանները՝ երբեք չմտնել արգելված սենյակ, ընթրել նրա հետ և դառնալ նրա սրտակիցը։ Իսպանացի առեղծվածային այդ ազնվականը հայտնի է նրանով, որ նրա նախկին ութ վարձակալուհիները յուրաքանչյուրն իր հերթին առեղծվածային կերպով անհետացել են։

Ի վերջո, Սատուրնինան իմանում է իր նախորդների ճակատագրի և մութ սենյակի գաղտնիքների մասին։

Ծանոթագրություններ 

Վեպեր այբբենական կարգով
2012 վեպեր
Գրական ստեղծագործություններ այբբենական կարգով
Ֆրանսերեն գրքեր
21-րդ դարի գրականություն
Գրական ստեղծագործություններ
Newmag հրատարակչության գրքեր